钦定古今图书集成/明伦汇编/家范典/第001卷 > 《礼记》 > 《曲礼》
## 钦定古今图书集成/明伦汇编/家范典/第001卷 > 《礼记》 > 《曲礼》

男女不杂坐，不同椸枷，不同巾栉不亲授。

〈陈注〉植者曰楎。横者曰“椸。”枷与架同置衣服之具也。巾以涗洁，栉以理发，此四者皆所以远私亵之嫌。

又

外言不入于梱，内言不出于梱。

〈陈注〉《梱》，门限也。内外有限，故男不言内，女不言外。

又

姑姊妹女子子已嫁而反，兄弟弗与同席而坐，弗与
同器而食。

〈陈注〉“女子子”，重言“子”者，别于男子也。专言“兄弟”者，远同等之嫌。

又

男女异长，

〈陈注〉“各为伯仲”，示不相干杂之义也。

又

士不名家相长妾。

〈陈注〉“不名”，不以名呼之也。〈疏〉《家相助》，知家事者。“长妾”，妾之有子者。

又

祭王父曰《皇祖考》，“王母”曰《皇祖妣》，父曰《皇考》，母曰“皇
妣”，夫曰《皇辟》。

〈陈注〉曰“皇”、“曰王”，皆以君之称，尊之也。考、成、妣、媲、辟，法也。妻所法式也。为之宗庙，以鬼享之，不得不异其称谓也。

生曰父曰母曰“妻”，死曰“考”曰妣曰嫔。

〈陈注〉《嫔》者，妇人之美称。嫔犹宾也，夫所宾敬也。